
CONSILIUL JUDEȚEAN CĂLĂRAȘI   
                                                                                                
HOTĂRÂRE
privind înființarea serviciului social cu cazare “Centru de criză pentru persoane adulte cu dizabilități” 
cu sediul în comuna Ciocănești, județul Călărași 
și aprobarea Regulamentului de Organizare și Funcționare al acestuia

        Consiliul Județean Călărași, întrunit în ședința ordinară din 28.05.2026,
        Având în vedere:
        - raportul Compartimentului Guvernanță Corporativă și Instituții Publice Subordonate, înregistrat sub nr. 8135 din 15.05.2026;
        - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
              - avizul Comisiei pentru Administraţie Publice Locală, Juridică şi de Disciplină, Apărarea Ordinii Publice, Respectarea Drepturilor şi a Libertăţilor Cetăţenilor şi ale Minorităţilor Naţionale;
        - nota de fundamentare nr. 35740 din 11.05.2026 a Direcției Generale de Asistenţă Socială şi Protecţia Copilului Călăraşi, înaintată cu adresa nr. 36562 din 13.05.2026, înregistrată la Consiliul Județean Călărași sub nr. 8026 din 13.05.2026;
        - prevederile Hotărârii Colegiului Director nr. 11 din 13.05.2026;
        - prevederile Hotărârii Guvernului nr. 1543/2022 pentru aprobarea Strategiei naţionale privind prevenirea instituţionalizării persoanelor adulte cu dizabilităţi şi accelerarea procesului de dezinstituţionalizare, pentru perioada 2022-2030;
        - prevederile art. 20, art. 23 alin. (1) din Legea nr. 7/2023 privind susţinerea procesului de dezinstituţionalizare a persoanelor adulte cu dizabilităţi şi aplicarea unor măsuri de accelerare a acestuia şi de prevenire a instituţionalizării, precum şi pentru modificarea şi completarea unor acte normative;
        - prevederile Anexei Ordinului Preşedintelui Autorităţii Naţionale pentru Protecţia Drepturilor Persoanelor cu Dizabilităţi nr. 359/2023 pentru aprobarea obiectivelor şi indicatorilor-cheie de performanţă corespunzători acestora privind procesul de dezinstituţionalizare şi de prevenire a instituţionalizării persoanelor adulte cu dizabilităţi, planificaţi la nivelul fiecărui judeţ/sector al municipiului Bucureşti, cu modificările și completările ulterioare;
        - prevederile art. 43 alin. (1), art. 113 alin. (1), (2) și (5) din Legea asistenţei sociale nr. 292/2011, cu modificările și completările ulterioare;
        - prevederile art. 30, art. 32 și art. 33 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările și completările ulterioare;
        - prevederile Anexei nr. 1 din Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare;
        - prevederile Anexei nr. 2 și Anexei nr. 3 ale Ordinul minstrului muncii, familiei, tineretului și solidarității sociale nr. 507/2026 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilităţi;             
        - prevederile art. 3 alin. (3) lit. i), art. 8 alin. (1) şi (2) din Regulamentul cadru de organizare şi funcţionare al Direcţiei generale de asistenţă socială şi protecţia copilului, aprobat prin Hotărârea Guvernului nr. 797/2017, cu modificările şi completările ulterioare;   
[bookmark: _Hlk25307492]        - prevederile art. 173 alin. (1) lit. a), d), f), alin. (2) lit. c) şi alin. (5) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;   
        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,

HOTĂRĂȘTE:

  	Art. 1. – Se aprobă înființarea serviciului social cu cazare “Centru de criză pentru persoane adulte cu dizabilități” cu sediul în comuna Ciocănești, județul Călărași.
  	Art. 2. – Se aprobă Regulamentul de Organizare și Funcționare al serviciului social cu cazare  “Centru de criză pentru persoane adulte cu dizabilități” cu sediul în comuna, Ciocănești județul Călărași”, conform Anexei care face parte integrantă din prezenta hotărâre.
        Art. 3. – Direcția Generală de Asistenţă Socială şi Protecţia Copilului Călăraşi va duce la îndeplinire prezenta hotărâre.
        Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Compartimentului Guvernanță Coorporativă și Instituții Publice Subordonate și Direcției Generale de Asistenţă Socială şi Protecţia Copilului Călărași.

  PREȘEDINTE,
ec. Vasile ILIUȚĂ                                                                                                       CONTRASEMNEAZĂ,                                                                                                    
                                                                                                                  SECRETARUL GENERAL AL JUDEȚULUI,
                                                                                                                                 Anca-Mirela ȘTEFĂNESCU

